
คำสั่งองค์การบริหารส่วนตำบลพนมวังก์
ที่   187/ 2561
เรื่อง   ปรับปรุงคำสั่งแต่งตั้งคณะกรรมการประจำศูนย์ข้อมูลข่าวสาร

…………….....................……………


ตามคำสั่งองค์การบริหารส่วนตำบลตำบลพนมวังก์ ที่ 52/2558  ลงวันที่ 19 กุมภาพันธ์  2558 
ได้แต่งตั้งเจ้าหน้าที่รับผิดชอบดูแลงานศูนย์ข้อมูลข่าวสารขององค์การบริหารส่วนตำบลพนมวังก์  เพื่ออำนวยความสะดวกและดำเนินการเกี่ยวกับการบริการข้อมูลข่าวสารขององค์การบริหารส่วนตำบลพนมวังก์  ให้เป็นไปด้วยความเรียบร้อยตามวัตถุประสงค์และเกิดประโยชน์สูงสุดแก่หน่วยงานและประชาชนผู้มาขอรับบริการ  นั้น
เพื่อให้การดำเนินงานตามพระราชบัญญัติข้อมูลข่าวสารของราชการ พ.ศ. 2540 เป็นไปด้วยความเรียบร้อย  โปร่งใส รวดเร็วและเป็นปัจจุบัน ตอบสนองต่อความต้องการของประชาชน จึงขอปรับปรุงคำสั่งแต่งตั้งคณะกรรมการประจำศูนย์ข้อมูลข่าวสารองค์การบริหารส่วนตำบลพนมวังก์ใหม่  ดังนี้

1. นางรัชนีวรรณ  หยูดำ
 
ตำแหน่ง นักจัดการงานทั่วไปชำนาญการ 

2. นางสาวปวริศา  ย่องเส้ง  
ตำแหน่ง คนงานทั่วไป


โดยมอบหมายให้เจ้าหน้าที่ผู้รับผิดชอบดูแลประจำศูนย์ข้อมูลข่าวสารองค์การบริหารส่วนตำบลพนมวังก์  มีหน้าที่ ดังนี้ 


1. จัดเตรียมข้อมูลข่าวสารให้เป็นไปตามพระราชบัญญัติข้อมูลข่าวสารของราชการ พ.ศ. 2540 และเป็นไปตามระเบียบที่กำหนด


 ๒. ตรวจสอบและปรับปรุงข้อมูลข่าวสารในส่วนราชการให้เป็นปัจจุบันอย่างต่อเนื่องและสม่ำเสมอ

      3. สำรวจแก้ไข ปรับปรุง วางระบบการจัดจัดเก็บข้อมูล  และหลักฐานการเข้าใช้บริการของประชาชน ในการตรวจดูข้อมูล ให้สามารถค้นหาหรือหยิบใช้โดยสะดวก หรือให้บริการประชาชนได้อย่างรวดเร็ว


4. ปฏิบัติหน้าที่อื่นๆ ตามที่กฎหมายกำหนด
                 

ทั้งนี้ ตั้งแต่บัดนี้เป็นต้นไป
 



สั่ง  ณ  วันที่   3    เดือน พฤษภาคม  พ.ศ. 2561

                                  ( นายสมชาติ  รักชุม)

                                  นายกองค์การบริหารส่วนตำบลพนมวังก์

